Tenió pleitos con as autoridarz polacas por o impuestos y tributos. En 1646 se fació esleyir hetman. En 1647 un oficial polaco enemigo suyo saqueyó as suyas tierras, cremó a suya casa, mató a lo suyo fillo y se'n fue con a suya aimant. Dende ixe inte organizó una revuelta antipolaca con l'aduya d'os zaporizhians y d'os antigos enemigos tartres, dita Sublevación de Khmelnitski. Se produció un ataque a grant escala contra l'administración, l'exercito polaco, os terratenients y os burgueses polacos, que yeran crematos en as casas, espelletatos u esquarteratos con caballos. Lviv fue asitiata. Tamién destacoron por os pogroms antichodigos. Os sacerdotz catolicos tamién fuoron perseguitos.